โลหะเงินปีนี้ราคาขึ้น16%ดีบุกเพิ่ม9%
โลหะเงินเป็นแชมป์แจกกำไรปีนี้ 16.7% ตามด้วยอะลูมิเนียมและดีบุก
30 ม.ค. 2555

โลหะเงินเป็นแชมป์แจกกำไรปีนี้ 16.7% ตามด้วยอะลูมิเนียมและดีบุก 
นายวิศิษฐ์ องค์พิพัฒนกุล กรรมการผู้จัดการ บริษัทหลักทรัพย์ทรีนีตี้ เปิดเผยว่า กรณีที่ธนาคารกลางสหรัฐอเมริกาและยุโรปจะออกมาตรการมากระตุ้นเศรษฐกิจ จะส่งผลดีต่อราคาสินค้าโภคภัณฑ์ ซึ่งนับตั้งแต่ต้นปีนี้จนถึงวันที่ 20 ม.ค. 2555 พบว่าอัตราผลตอบแทนจากโลหะเงินเพิ่มขึ้นสูงที่สุดถึง 16.7% พลิกจากปีก่อนขาดทุน 8.5%
อันดับ 2 คือ อะลูมิเนียมราคาขึ้นมาแล้ว 9.4% ตามด้วยดีบุกจำนวน 9.0% เทียบกับปีก่อน ใครลงทุนในดีบุกขาดทุนมากถึง 21.2%
ส่วนทองคำให้ผลตอบแทนอันดับที่ 4 เมื่อเปรียบเทียบเป็นสกุลเงินเหรียญสหรัฐ เพิ่มขึ้น 6.9% ส่วนในรูปเงินบาทให้ผลตอบแทน 5.7% ซึ่งในปี 2554 ทองคำในเทอมเงินบาทให้กำไรสูงสุดถึง 17.2% และสกุลดอลลาร์สหรัฐ 11.3% 
ขณะที่ตลาดหุ้นจีนที่ให้ผลตอบแทนติดลบมา 23 ปีที่ผ่านมา โดยเฉพาะปี 2554 ติดลบมากถึง 20.3% ส่วนปีนี้ก็ดีขึ้นคือให้ผลตอบแทน 5.5%
ทางด้านราคาน้ำมันในช่วง 20 วันแรกของปีนี้ ติดลบ 1% เทียบกับปีก่อนให้ผลตอบแทนถึง 10.2%